
1. Húskveðja 


haldin í skólanum af 


skólakennara JENS Sigurðssyni. 


Vier höfum hjer mist efnilegan og vænan skóla- 
pilt, þar sem þessi framliðni ungi maður var. 
Kennarar þessa skóla þykjast mega sakna hans, 
sem einhvers hins eptirtektasamasta og greind- 
asta lærisveins, sem hjer hefur átt dvöl, síðan 
skólinn kom á þenna stað, og jafnframt, sem 
einhvers hins siðlátasta.  Skólabræður hans 
munu sakna í honum einhvers hins góðlátlegasta 
og ljúfasta bróður. Það er sviplegt þetta — 
þegar ungur maður í blóma lífsins er kallaður 
svona hjeðan burtu frá verki sínu; fyrir l4 
dögum gekk hann til sængur með sóttar að- 
kenning, og nú er hann lík. Það er enn eitt 
dæmi upp á fallvaltlegleika lífsins og hverful- 
leik alls hins jarðneska, fyrir utan svo mörg 
önnur, sem vjer sjáum á hverjum degi — og 
það verður hjer, sem optar, næsta áþreifanlegt, 

að vjer, eins og ritningin segir — höfum hjer 
engan blífanlegan samstað, og allt hið jarðneska 
er svo brigðult, þá ríður oss umfram allt á, að 
ná í það og halda því, sem er stöðugt og var- 
anlegt, að ná þeim fjársjóðum, sem mölur og 
ryð fá ekki grandað og þjófar ekki eptir grafizt, 
en þeir fjársjóðir eru vísdómur og dyggð. Vís- 
dómur og dyggð eru fjársjóðir sem sál vor, 
vor ódauðlegi partur, flytur með sjer og býr 
að, þegar hún skilur hjer við; en jarðneskir 
fjársjóðir eru einkisverðir í sjálfu sjer og koma 
oss að svo miklu leyti að haldi, sem vjer 
kaupum fyrir þá vísdóm og dyggð. Þegar vjer 
því sjáum, að hinn voldugi engill drottins er 
ávallt á ferð, til að innsigla þá, sem hann vill 
kalla hjeðan, þá látum oss vinna meðan dagur 
er, því að nóttin kemur og dettur má ske fljótt 
á, en úr því fær enginn unnið,  Endurlausnari 
vor sagði oss eptirlíkingu um herramann, sem 
fjekk þjónum sínum vissa punda tölu til að 
láta bera vöxtu, þangað til hann kæmi og heimt- 
aði þau aptur með þessum vöxtum. Þessi 
eptirlíking hljóðar upp á oss alla saman. Drott- 
inn vor felur hverjum af oss í hendur pund, 
þegar hann gefur oss lífið, það eru kraptar vor- 
ir, gáfur og atgjörvi. Verjum vel hver sínu 
pundi, svo vjer getum flutt honum þau aptur 
með vöxtum, þegar hann kemur að heimta þau, 
en hann kemur opt óðar en oss varir til þess. 

Sár má vera söknuður allra þeirra eptirlif- 
andi, sem að þessum unga manni stóðu, sjer í 
lagi foreldra og systkina. Það er von þótt svo 
sje, því að ástarböndin eru svo næm, er þau 
slitna svona snögglega. En drottinn hefur gefið 
lækning við því sári, bæði í orði sínu og í því, 
hvernig þessi framliðni varði sínu pundi. Hinn 
guðhræddi maður, Davíð konungur, huggaði sig 
eptir dauða föður síns með þessum orðum: Jeg 
kem til hans, en hann ekki til mín; hið sama 
mega þau segja, þar sem hann er; þangað eig- 
um vjer að koma. Og Kristur, vor frelsari, 
hefur brugðið fyrir oss, kristnir menn, upp ljósi 
í grafar myrkrunum, svo þau eru oss nú ekki 
eins dimm, eins og þau sýndust áður vera. 
Vjer kristnir menn höfum óræka vissu um, 
að dauðinn er blundur til eilífs lífs. Vjer get- 
um því í trúnni á hann sagt: Þessi piltur er 
ekki dauður, heldur sefur hann. 

Það er önnur raunabót fyrir þá, sem að 
þessum framliðna standa, að það var eptir góð- 
um syni og góðum bróður að sjá, því að hann 
hafði varið sínu pundi vel. Hver er meiri rauna 
ljettir, en syrgja þann, sem manns mót er að. 
Það er óneitanlega mikið mótlæti, að verða að 
missa þess yndis og ánægju, að njóta sam- 
búðar sinna ástvina hjer á jörðu; en annað er 
þó meiri raun, og það er sú, þegar þeir ganga 
út á hinn breiða veginn, sem liggur til glötun- 

arinnar, til dauðans sjálfs; því að þann, sem 
út á hann gengur, eigum vjer á hættu að missa 
fyrir fullt og allt; er það ekki munur? 

Vjer kveðjum þig nú hjer, vor framliðni ungi 
vin! -samhuga lifandi í þeirri trú, að þú sjert 
kominn. til. þíms og vor allra kennara, sem 
kennir þjer. bezt af öllum; og foreldrar þínir 
mæla eptir þig þesskonar orð: 

gjöfin. þín gladdi geð foreldra, 

gröf þín vætir nú. augu tárum; 

en huggun er þig. á himnum vita 

í höndum alföður sólu fegri. 

Sælan. búi. með. anda þínum og friðurinn 
sje yfir moldum. þínum! 





1 “ 
2. Ræða 
haldin í kirkjunni af 


sjora Sveinbirni Hallgrímssyni: 





Háttvirtu tilheyrendur! Ástkæru shólasveinar! 


Svo höfum vjer þá enn fengið sönnuð þessi 
orð: ungur má; fengið það. staðfest af reynsl- 
unni, að þegar sá, sem vjer köllum óvin lifs- 
ins, kemur og kallar: kornið hjer út, þjer mann- 
anna börn! þá gildir hvorki æska nje æskunn- 
ar fjör og heilsa; allir verða að gegna, því það 
á að sannast, að gamall skal, en ungur: má. 
Vjer lýsum því nú að vísu nokkuð misjafnlega; 
köllum það t..a. m. eitthvað leitt, þegar: -dauð- 
inn gengur svona, eins. og hann hefur. gjört 
hjer, inn í hóp hinna ungu, leggur - hönd sína 
helkalda á hinn hrausta „æskumann, „og; leiðir 
hann út. En hvers vegna lýsum vjer því svo, 
köllum vjer það þannig? Er það ekki afþví, 
að vjer köllum dauðann sjálfan óvin. lífsins? 
Jeg skal nú engan veginn neita því, að það.er 
eitthvað mótstríðandi mannlegri:tilfinnirigu, eitt- 
hvað mótstæðilegt lifsfýsninni, að sjá hinn unga 

berjast við dauðann, og dauðann bera sigurinn 
úr býtum; og þess vegna er oss nokkur vorkun, 
þó að vjer eigi, þegar svo ber undir, veljum 
dauðanum vægara nafn en svo, að vjer köllum 
hann óvin lífsins. En eigi að síður væri oss 
það ekki fyrirgefanlegt, ef vjer einungis hjeld- 
um fast við þetta nafn, ef vjer staðnæmdumst 
svo „við. hugmyndina, sem því fylgir, að vjer 
sæjum ekkert annað við aðkomu dauðans, og 
einnig við aðkomu hans að ungum manni, ekk- 
ert annað, en óvinskap gegn lífinu; oss væri 
það ekki:fyrirgefandi þess vegna, að það væri 
svo:ljós vottur þess, að vjer hefðum illa: lesið, 
já, hefðum forsómað: að lesa undir tímann hjá 
kennara vorum, hjá honum, sem hefur og kenn- 
ir orð hins eilífa lifsims. Því þjer vitið það, að 
einnig á þessi kennari, hann sem er drottinn 
lífsins og:dauðans, að einnig á Xann líka tíma 
hjá oss í skóla lífsins; og mjer finnst vjer geta 
með sanni sagt, að þessir tímar hans hjer hjá 
oss hafi borið upp á þessa dimmu skammdegis 
daga. Þessi: vor kennari, drottinn vor Jesús 
Kristur; hefur nú kennt oss að skoða dauðann, 
hvenær sem: kall hans ber að á æfi mannsins, 
fremur: eins: og; vin lífsins, heldur en eins og 
óvin þess, því: að. sjálfur leiddi hann í ljós fyrir 
oss lífið og ódauðlegleikann. Enda er það svo, 
að. því betur sem vjer lesum undir tímann hjá 
þessum kennara, því betur sem vjer lærum að 

þekkja líf Krists og lærdóm hans, þess blíðari 
verður oss engill dauðans, og allt eins og ein- 
hver  friðarengill; hann tekur af sjer svörtu 
skýluna, og bindur rósir um enni sjer, og þó 
það sjeu rósir í blómhring á dauðra manna graf- 
ir, þá eru það rósir eins fyrir það, því þær hafa 
ilm og blóm eins og lifandi rósir. Og þegar 
nú þessi kennari kemur og vitjar vor, þegar 
hann reynir oss með öðrum eins atburði og hjer 
er orðinn, þá heimtar hann af oss kristileg svör, 
svör, sem vitna um, að vjer berum kennsl á 
lærdóm hans, svo að vjer getum litið á atburð- 
ina með kristilegu hugarfari, og þá svarað hon- 
um upp á þá með kristilegum orðum. Þannig 
hæfir oss þá að svara vorum himneska kennara 
upp á dauða þessa vors framliðna, unga skóla- 
bróður, ekki með orðum þeirra, sem kalla þetta 
leitt, sem eins og ekki sjá annað í því, en 
hrellingu fyrir fjelagið, óvinskap gegn lífinu, 
heldur með orðum sjálfs hans, og segja þá með 
hans orði og í hans anda: pilturinn er ekki dá- 
inn, heldur sefur hann! 

Það er að: vísu nokkur munur á því, hvað 
hjörtu vor eru viðlátin að svara Kristi kristilega 
upp á dauða meðbræðra vorra, hvað vjer eig- 
um eins og hægt með sjálfir, að líta á dauðann 
þeim augum trúarinnar, sem láta oss sjá í anda 
speki guðs, svo að vjer getum kallað upp til 
drottins yfir líkkistunni og gröfinni: „Ó þá 

dýpt auðæfanna, spekinnar og gæzku guðs“! 
Þannig getum vjer að vísu með lofgjörð og 
lotningu svarað drottni, þegar vjer stöndum yfir 
greptri gamalla manna, sem sýndust búnir að 
afljúka dagsverki sínu, og hafa nú fengið að 
hvílast af erviði lífsins. En liggja þá líka eins 
á hraðbergi fyrir oss þessi lofgjörðar- og lotn- 
ingarorð, getum vjer eins ljúflega tekið til þeirra 
og haft þau yfir, þegar vjer stöndum að jarðar- 
för t. a. m. ungbarnsins, sem ekki var enn farið 
að hjala nafn skapara síns, eða þá æskumanns- 
ins, sem var að búa sig undir það að geta veg- 
samað guð með verkum sínum“ Þegar dauðinn 
sækir þann, sem stendur í blóma lífsins, kallar 
hann burt frá lifsins fyrstu. störfum, já, rífur 
hann upp frá miðju dagsverki, og gjörir, ef til 
vill, það skarð ísfjelaginu, sem ekki er svo 
hægt að fylla, liggja oss þá ekki optast næst 
þessi auðmýktarinnar svör: Ó,! drottinn, undar- 
legir eru þínir dómar og ósporrækir eru þínir 
vegir! Jú, vjer verðum að játa það, að það er 
stundum þungt að svara drottni í tímum hans, 
þeim er hann:á hjá oss, tilað, reyna trú vora; 
og vjer viljum ekki heldur neita því, að það 
sem hann í þessum sinum „vitjunartíma hefur 
lagt fyrir, til að prófa oss með, það reynir ekki 
alllítið á svör trúarinnar og trúna sjálfa. En 
það er þá líka bótin, að hann hefur sjálfur fengið 
oss í höndur þá spekinnar bók, þar sem kristi- 

leg trúarsvör liggja til sjerhvers atburðar, sem 
fyrir kemur í lífinu. Og einmitt úr þessari bók 
eigum vjer þá að taka, og getum vjer líka tekið 
svarið til drottins upp á dauða þessa vors unga 
og efnilega skólabróður. Hjörtum vorum þykir 
að vísu, sem dauða hans hafi of fljótt að borið, 
og að það væri æskilegt, ef hann hefði mátt 
standa lengur á lífsins akri; en hjörtum vorum 
til huggunar lítum vjer þá í nafni drottins á 
líkkistu hans, flettum upp hinni helgu bók og 
segjum í nafni drottins: hann er ekki dáinn, 
heldur sefur hann! Og þessi trúarinnar orð, 
sem svo opt: hafa samið. frið milli himins og 
jarðar, milli guðs og manna, milli lífs og dauða, 
þau semja nú einnig á þessari stundu hjörtu 
vor til friðar og sátta við þessa ráðstöfun drott- 
ins, sem hjer er orðin. Eins og vjer vitum það, 
að sólin ljómar og skín á uppheimsloptinu, þó 
að skýin. hjer niður í gufuhvolfinu skyggi á 
hana fyrir augum vorum, eins segjum vjer oss 
það sjálfir í trú þessara orða hins eilífa lífsins, 
að sálin vakir og lifir í uppheimsljósi guðs, þó 
að svefn dauðans og myrkur grafarinnar feli 
hana hjer fyrir sjónum vorum í þessu landi 
dauðlegleikans. En svo látum oss þá líka lýsa 
fögnuði vorum yfir þessari vorri sáluhjálplegu 
trú og svara drottni með syngjandi röddu í þess- 
um hans vitjunartíma: 


* 

!Kringum þig ljómar lífs í höll 

ljós guðs andlitis bjarta; 

hrein sigurklæði, hvít sem mjöll, 

heilagleg á þjer skarta. 

Nýir árstraumar náðar hans, 

nývetni dýrðar skaparans 

lífga þinn hug og hjarta. 
Já, jeg ítreka enn aptur yfir hvílurúmi þínu, 
sæli bróðir, þessi orð skáldsins góða og guði 
líka, sem blundar nú líka skammt hjer frá utan 
þessara veggja. Kringum þig ljómar lífs í höll, 
o. s. frv. 

Svo lítum vjer þáí þessari vorri sáluhjálp- 
legu trú rósömum augum á dauða þessa vors 
framliðna skólabróður, og vjer þökkum guði 
fyrir þá minningu, sem vjer höfum eptir hann. 
Því þó að æfi hans væri stutt og hann dæi svo 
burt frá oss, að hann mátti varla heita meir 
en hálfsjeður maður, þá hefur hann eigi að 
síður getið sjer góðan orðstír. Vjer getum vitn- 
- að það, að bæði höfum vjer heyrt, að kennarar 
hans bera honum þann vitnisburðinn, sem mest 
prýðir æskumanninn á hans reki og í hans stöðu: 
að hann hafi verið: fyrir öðrum í ástundun og 
alúð við lærdóm sinn, og að hæversku og sið- 
prýði í allri framgengni, og svo vitum vjer líka 
til, að hann hafði áunnið sjer elsku og virðingu 
skólabræðra sinna með góðleik hjartans og hæg- 





1) Þetta vers var sungið og spilað á orgelið. 

læti framferðisins. Það er því ekki hætt við, 
að minning hans líði svo fljótt undir lok, því 
þó að æskan sje kölluð gjálíf og gleymin, þá 
byrjar þó opt á þeim árunum sú vináttan, sem 
varir og viðhelzt æfina út. Og hver veit nema 
hinn framliðni hafi með mannkostumsínum verið 
búinn að reisa sjer þarna stað í hjarta einhvers 
af þeim æskumönnum, sem lifað höfðu með 
honum hið rósama og áhyggjuhæga skólalíf, 
en sem nú standa hjer yfir líkkistu hans; þann 
stað, sem geymir minningu hans í brjósti þeirra 
til ellidaga? Þessi líkkista hverfur oss bráð- 
um, en trúið mjer, vinir mínir! hún lætur eptir 
sig minningu Í yðar ungu og viðkvæmu hjört- 
um. Árin fjölga og færast yfir yður, og elli- 
dagarnir koma; en trúið mjer, þjer skuluð þá 
ekki geta minnzt svo á skólalíf yðar, að þjer 
ekki minnizt um leið á tímana, sem drottinn 
lífsins og dauðans átti hjá yður á þessum vetri. 
Í elli yðar skuluð þjef minnast þeirrar þungu 
baráttu, sem þessi yðar framliðni skólabróðir 
átti við dauðann þenna drottins stranga vitjun- 
artíma; á kveldi æfi yðar skuluð þjer minnast 
kveldsins þess, er þjer hófuð líkkistu hans út 
úr skólanum, báruð hana fram hjá húsum hinna 
lifendu, og fluttuð hana upp í hús hinna dauðu ; 
á gamalaldri skuluð þjer minnast þessarar stund- 
ar, er þjer sóktuð aptur líkkistu hans upp í 
húsið það, sem kennt er við lík. og stendur innan 

um: dauðra manna grafir, og báruð hana í þetta 
hús, sem kennt er við drottinn dýrðarinnar, guð 
yfir öllu, lifandi og ríkjandi að eilífu. Og þjer 
skuluð ekki geta minnzt svo á þessa atburði, 
að þjer ekki um leið minnizt hins framliðna, 
getið hans að góðu og tjáið fyrir niðjum yðar, 
að hann hafi verið fyrirmynd æskunnar í sið- 
prýði. 

En af því að jeg hef talað um tíma drott- 
ms hjá oss við þetta tækifæri, þá minnir það 
mig á, að ekki nægir, að vjer einungis geym- 
um minningu hins framliðna, að því leyti sem 
hún heyrir jörðunni til; vjer verðum einnig að 
geyma hana að því leyti sem hún heyrir himn- 
um til, fyrst hann er og sjálfur til himins far- 
mn. Drottinn hefur hjer kallað til sín einhvern 
hinn ágætasta æskumann skólans; þetta skil 
jeg þá svo, sem hann með burtköllun hans, 
hafi viljað draga hjörtu bræðra hans burt frá 
jörðunni og benda þeim upp til sín. Drottinn 
vissi það, vinir mínir, að þjer elskuðuð þenna 
skólabróður yðar; hann vissi það þá líka, að 
elskan mundi gjöra yður ljúft, já mundi knýja 
yður til að fylgja honum í anda upp til hans 
og yðar föðurhúsa. Drottinn hefur nú gefið 
honum þar hjá sjer eilíft jólafrí og eilífa jóla- 
gleði, þetta hvorttveggja sem þjer eigið nú líka 
von á um þessa daga, en hvorki eilíft nje ó- 
mengað. Það er þá eins og hinn himneski 


15 


kennarinn hafi viljað vekja athygli yðar á því 
frelsi og þeim fögnuði, sem hann veitir þeim, 
er hann kallar burt úr skóla lifsms og tekur í 
skólann til sín. Þjer getið líka trauðlega notið 
svo yðar jólaleyfis og jólagleði, að þjer ekki 
með köflum látið hugann hvarfla til: hans, sem 
vann með yður mestallan vinnutímann;, bar með 
yður hita og þunga hvers dagsins, uns stund 
hans kom og hinn strangi vitjunartími drottins. 
Já, svo látið þá og líka minningu hans á himni 
drottins helga fyrir yður jólaleyfið og jólagleð- 
ina; minnizt mitt í gleðinni vinar yðar og bróð- 
ur í hýbýlunum hjer efra, og staðnæmizt þar 
hjá honum í frístundum yðar. Það ætti svo 
enn að vera yður ljúft, að vilja skoða yður um 
í hinni himnesku paradís, yður, sem eruð ekki 
enn þá komnir út úr hinni jarðnesku. Og ef 
að nú þannig hin ástríka minning yðar á fram- 
liðnum bróður verður til þess að laða huga yð- 
ar til himins, til þess að draga hjörtu yðar nær 
guði, hvílíkan tíma, hversu blessunarríkan fyrir 
gjörvallt yðar líf hefur þá ekki drottinn lífs- 
ins og dauðans átt hjá yður að þessu sinni! 
Hversu mikla speki hafið þjer ekki af honum 
numið þennan hans eina vitjunartíma, ef þjer 
hafið lært að svara honum kristilega upp á lífsins 
sorglegasta atburð, og ef þjer hafið getað látið 
yður skiljast, að einmitt dauði ástvina yðar sje 
til þess að draga hjörtu yðar nær guði! En 

einmitt þessarar speki óska jeg yður nú fyrir 
æfi yðar að endingu, því jeg hætti nú tali mínu 
og enda það með orðum skáldsins: 
Vjer þökkum gjöf, sem gaf hann oss, 
geymandi minning kæra. 
Til sín hann tók það helga hnoss, 
honum skal lofgjörð færa. 
Hjá honum er oss gjöfin geymd, 
gráti numin og hvers kyns eymd. 
Honum sje heiður og æra! 

3. Ræða' 


haldin í kirkjunni af 


dómkirkjupresti, prófasti Á. Johnsen, 


Bað er efalaust enginn af öllum þeim, sem 
hjer eru viðstaddir, er ekki með hryggð hafi 
heyrt fráfall hans, sem hjer liggur liðið lík; því 
að efnilegur unglingur, í fegursta æskublóma, 
hefur hjer yfirgefið vorar sambúðir, er hjer hrif- 
inn úr ástríkum faðmi foreldra og fræðara, frá 
hlið heittelskandi bróður og systkina, úr fríðum 
hóp jafnaldra og skólabræðra. Líkami hans 
hafði því nær fengið fullan þroska fullorðins 
manns, sál hans náð þeim framförum í þekk- 
ingu og mannkostum, sem færri á hans aldri 
hafa að hrósa sjer af; það var vjett að því 
komið, að hann ætti að yfirgefa þá mennta- 
stiptun, við hverja hann hafði dvalið undanfarin 
6 ár, og færi að: velja sjer vissa stöðu í lífinu; 
það var rjett að því komið, að starfi foreldra 
hans og fræðara, að uppeldi hans og menningu 
væri lokið, að foreldrar hans færu að uppskera 
ávöxt alúðarfyllsta uppeldis, alls þess er þau 





1) þessi ræða var haldin stundu síðar. 
2 

höfðu gjört hans vegna, að fræðarar hans og 
vinir færu að fagna af fagurri uppskeru velbrúk- 
aðra ungdómsára. En þá var líka sú stund 
komin, er gjörði enda á hjerveru hans. Vonin 
átti ekki að rætast, hinn fagri vísir ekki að 
bera fullvaxta blóm — hann hnje í dauðans djúp. 
Og hvað skulum vjer þá hjer til segja? Get- 
um vjer í því, sem hjer er skeð, huggað oss 
við það, sem ávallt annars er vant að veita oss 
hina beztu huggun, að allt, sem guð gjörir, sje 
vel gjört? Jú vissulega. Að vísu eru oss guðs 
vegir of háir og óskiljanlegir, en hinn trúaði 
efast samt eigi, örvæntir eigi, heldur hefur huga 
sinn í hæðir og segir: allir vegir guðs eru ein- 
skær miskun og trúfesti. Og einmitt þetta er 
það, sem jeg nú vildi minnast á, oss öllum til 
huggunar við það, sem hjer er skeð. 


Þjer kveinið og kvartið, kærir vinir, að guð - 


hafi ekki gjört vel við hinn framliðna, að láta hans 
glaða lífsljós svo snemma slokkna, hans fögru 
hjerveru svo skjótt enda taka; yður virðist, að 
hann lengi hefði átt að njóta þess, að fá að gleðja 
sig við hjerveru sína. En vitið þjer þá, hvað 
hans má ske hefði beðið, ef honum hefði orðið 
lengra lífs auðið ? „hvort lífið þá mundi hafa orðið 
honum til gleði eða sorgar? - Allt hingað til 
hafði lífið að vísu að.eins sýnt honum blíðu 
sína. Hann stóð: í blóma síns lífs, var gæddur 
fríðri sál í fríðum líkama, hafði nægilegt af öllu 

því, sem þessa lífs þörf útheimti; hann var 
augasteinn foreldra sinna, yndi og eptirlæti 
bróður síns og systkina, uppáhald fræðara sinna 
og fjelagsbræðra, hvers manns hugljúfi — í öllu 
tilliti hafði lífið þannig enn þá verið honum 
brosleitt. En mundi það ávallt hafa verið svo? 
Mundu engin sorgarský síðar meir hafa dregið 
fyrir hans gleðisól? mæða og mótlæti aldrei 
sárlega hafa minnt hann á ófullkomlegleika 
þessa jarðneska lífs? Og hefur guð þá ekki 
gjört það vel við hann, að hann án langrar 
reynslu er hafinn frá þessa lífs sorg og sút til 
eilífðarinnar sælu, úr þessa heims dimmu til 
himinsins birtu? 

Þjer kveinið og kvartið, að þótt hinn fram- 
liðni sje laus við alla þessa heims mæðu, þá 
hafi guð samt ekki gjört vel við hans hryggu 
foreldra, vini og vandamenn, að slíta hann úr 
faðmi þeim. -Ó! hver skyldi lá það, þótt það 
sárt sæki þann, sem gekk honum í bezta föð- 
ur stað, þótt það leggist þungt á hans ástríku 
móður, að heyra fráfall þessa síns efnilega son- 
ar, hans, sem var þeim til svo mikillar gleði, 
svo mikils sóma, og sem að eins með dauða 
sínum olli þeim hryggðar“ Hver skyldi lá það, 
þótt systkini hans sárt harmi missir bezta bróð- 
ur, þótt bróðir hans með grátnum huga segi 
skilið við þann, sem hann ávallt hingað til var 


vanur að sjá við hlið sjer, með hverjum hann 
Fi 

var eitt hjarta og ein sál, þótt honum finnist 
líka sem hann nú hafi hvergi höfði sínu að að 
halla, eptir að sá er honum horfinn, að hvers 
brjósti hann í hverju einu var vanur að halla 
sjer? Ó! það ætti að minnsta kósti að skiljast 
þeim, sem einhvern tíma hafa þvílikt reynt. 
En er þá lífið samt, kærir vinir! hið æðsta sóða, 
sem menn geta misst? Ól! ef kjörum hans, 
sem hjer Hggur lík, á einhvern hátt síðar hefði 
orðið svo varið, að dauði hans hefði orðið 
gleði en ekki sorgar- efni? Ef hann hefði rat- 
að í miklar raunir, eða beðið hart heilsu-tjón, 
eða villst af hinni rjettu leið, og þeir, sém nú 
harma missi hans, hefðu lifað það — ætli sorg 
þeirra mundi þá hafa orðið minni? Og skyldu 
þeir þá þora, þótt þeir gætu, að kalla hann 
aptur, að óska honum aptur til þessa lífs, til 
þessa lífs vissa stríðs, en óvissa sigurs? Og 
er hann líka að eilífu horfinn ástvinum sínum? 
Gaf Kristur ekki von um apturfund hinumegin 
grafar?“ Og er þeir þá aptur hittast á hæðum, 
sem hjer urðu að skilja, er hinn sæli sonur á 
síðan á himnum tekur á móti sínum góða föð- 
ur, er hann á síðan breiðir sinn sæla faðm móti 
sinni elskuðu móður, er hann á síðan, sjálfur 
engill, leiðir bróður sinn og systkini í hóp engla 
og útvaldra, munu þau þá efast um, að guð 
hafi þetta vel gjört? 

Þjer kveinið og kvartið, að guð hafi ekki 

gjört vel við heiminn, að, svipta hann svo 
snemma honum, sem var svo gótt mannsefni; 
sem var gæddur svo miklu atgjörvi, svo hreinu 
hjarta, svo góðum vilja. Og hvers vegna hef- 
ur guð ekki gjört það vel? Mun hans armut 
þá stuttur orðinn? hans vald veiklað? Hefur 
hann ekki ótal meðöl í hendi sjer til að fá því 
fram komið, sem hann vill? Eru ekki vind- 
arnir hans sendiboðar og eldingarnar hans þjen- 
arar? Og skyldum vjer þá vilja fyrirskrifa 
guði, hvaða veg hann skuli velja, hvaðá meðöl 
brúka? Skyldum vjer mögla yfir því, er hann 
fer að sínum táðum. 

Ó! skammsýnn dauðlegur maður! gúð gjör- 
ir allt vel, einmg það, sem þú ekki skilur. 
Vjer sjáum ekkert nema pörtúm saman, hans 
alskyggna auga er hafið yfir stund og stað; vjer 
getum að eins hugsað og áformað, viljað og 
óskað, en hann talar og svo skeður það, hann 
býður og svo stendur það þar. Látum oss því 
treysta guði og gefa oss alveg á hans vald. 
Látum oss vegsama hans nafn, ekki einung- 
is þegar hann gefur, heldur líka þegar hann 
sviptir. 

Þetta, kæru vinir! vildi jeg hafa sagt for- 
eldrum hans, ef þeir hefðu mátt heyra orð mín. 
því — er þeir heyra þessi sorgar-tíðindi, mun 
þeim þá ekki liggja við fyrst að hugsa: von 
míns lífs, mitt yndi, mín ellistoð er horfin. 

Nei, kæru foreldrar! yðar von sje guð, yðar 
ellistoð sje faðirinn á himnum, hann bregzt 
eigi, hann breytist eigi. Guð hefur að vísu 
sannlega sært yður, en hann hefði eigi gjört 
það, ef hans speki hefði sjeð annað betur henta, 
og hann hefur lofað yður, að halda hinum börn- 
um yðar hjá yður og vera yður til gleði og 
sóma. Hann gaf yður þenna son, hann ljet 
yður hafa af honum yndi og sóma, hann hefur 
nú tekið hann aptur, tekið aptur þessa sína 
gjöf, þetta sitt lánarfje; átti hann það ekki 
frjálst? Og hann tók hann af því, að hann var 
of góður fyrir þenna heim, tók hann til þess, 
að gróðursetja hann á öðrum betri stað; er ekki 
gott að eiga sitt hjá guði? Ó! allt hvað guð 
gjörir er vel gjört, hans nafn sje vegsamað! 
En þetta segi eg einnig yður, sártsyrgjandi 
bróðir, sártsaknandi skólabræður hins framliðna. 
Þjer harmið ástríkan vin, bezta bróður, dyggan 
samfylgdarmann á lífsins leið, og yður virðist, 
sem einn liður sje brostinn í yðar bræðra-hring. 
Og svo er það líka, en yður til lærdóms, yður 
til alvarlegrar áminningar. Þangað, hvert hann 


fór, liggur líka yðar leið. Þjer vitið eigi, hve 


langt þess muni að Þíða, að þjer verðið þangað 
kvaddir.  Þjer hugsið nú, að þess muni enn 
langt að bíða. Einnig hann, sem hjer sefur 
sætt og rótt, gat hugsað hið sama. Hann var 
á bezta æfiskeiði, heill og hraustur, fjörmikill 


- 

og hugglaður, og fyrir fám dögum, efalaust að 
hans meiningu, enn langt frá dauða sínum. Og 
þó liggur hann nú liðið lík í þessu kalda legu- 
rúmi; því að fyrir alla menn er að eins eitt stig 
*milli þeirra og dauðans.: Gleymið þessu aldrei, 
kærir vinir. Einnig yður gat hitt, getur hitt 
það, sem nú hitti þenna bróður yðar. Þess 
vegna gleð þis, ungmenni, í þinni æsku, og lát 
hjarta þitt vera glaðvært, gjör það, sem hjarta 
þitt girnist og augum þínum þóknast, en vit, að 
guð mun kalla þig til reiknings fyrir allt þetta. 
Ó!:strengið þess nú heit við gröf þessa ástvinar 
yðar, af öllum mætti að leggja stund á vísdóm 
og dyggð, svo að þjer verðið foreldrum yðar og 
fræðurum, vinum og vandamönnum til sóma og 
gleði, svo að föðurlandið eignist, þar sem þjer 
eruð, góða borgara, heimilin dygga feður og 
húsfeður, heimurinn uppbyggilega verkamenn; 
lagið allt yðar eðli, rækið öll yðar störf eins og 
þjer gjörðuð það fyrir eilífðina. Og svo er það 
líka í raun og veru; því þótt guð kalli einn í 
dag, annan á morgun, þó að kveld sje komið 
fyrir mörgum áður þeir hafa hádegi litið, þá er 
samt ekkert gott sæði glatað, engin fögur við- 
leitni árangurslaus, ekkert dagsmark til einkis, 
og guð endurgeldur ekki eptir því hve lengi, 
heldur eptir því hve vel hver og einn hefur 
lifað; því að vísdómur meðal mannanna eru þær 
rjettu hærur, og óflekkað líferni hin rjetta elli. 

— Já allt hvað guð gjörir er vel gjört, það 
viljum vjer allir, sem hjer erum viðstaddir, 
láta oss sagt vera. Er ekki allt, sem skeður, 
ætlað oss öllum til lærdóms, til viðvörunar? 
Hverjum til handa blómgast blómið á vellinum? 
hverjum til handa sveimar fiskurinn í sjónum 
og fuglinn í loptinu? hverjum til handa lætur 
hauður og haf auðlegð sína í tje? þjer, ó maður! 
gaf guð jörðina, en hann gaf þjer hana til 
þess, að hún skyldi vera þjer reynslu skóli, 
reynslu stand, þú átt að vinna hjer það, sem 
annars heims fái þjer að haldi komið, þú átt að 
starfa fyrir eilífðina. Mikið og dýrðlegt er það 
pund, sem guð gaf þjer; en strangur er líka sá 
dómur, er þín bíður, sá reikningsskapur, er guð 
heimtar. Og þetta er víst, hitt óvíst, nær þetta 
muni verða. Ó! látum oss því ávallt vaka og 
biðja, ávallt viðbúna vera, þar vjer ekkert vitum 
nær kallið kemur; látum oss, á hverjum aldri 
sem vjer erum, hver sem vor staða er, hver 
vor kjör, nota þá tíð, sem guð gefur oss; hver 
sem hjer ríkuglega sáir, hann getur á síðan vænt 
ríkuglegrar uppskeru. 

Og svo er það þá huggun vor allra, að 
allt, hvað guð gjörir, sje vel gjört, og vjer felum 
oss allir með lífi og sálu í hans mildu föðurhönd; 
svo að hvort sem vjer lifum, þá lifum vjer 
drottni, eða vjer deyjum, þá deyjum vjer drottni, 

það er að segja, hvort sem vjer lifum eða deyjum, 
sjeum vjer drottins. 

Já hans ertu einnig, sæli framliðni, þín 
jarðneska tjaldbúð hvílir í hans vernd, þín sála 
hjá hásæti hans. Hjer er þitt dupt, þinn æðri 
partur fór til betri átthaga; hjer var tilvera þín 
mæld við stund og stað, þar munu ár þín engan 
enda hafa; hjer skildist þú frá syrgjandi vinum 
og vandamönnum, þar mun á síðan sæll aptur- 
fundur bíða vor allra. Ó! drottinn blessi þig á 
landi lifandi manna, drottinn blessi þig og varð- 
veiti, drottinn láti sína ásjónu lýsa yfir þig og 
sje þjer náðugur, drottinn upplypti sínu augliti 
yfir þig og gefi þjer frið. Amen. 


* 





4. Grafskript og erfiljóð. 





I. Grafskript. 


In memoriam 


mortui iuvenis, 


Jonae JOnabi, 


alumni scholae Reykjavicensis, 
nat. 15. decemb. 1831, def. 13. decemb. 1853. 


Saepe cantatum, properans ad umbras, 
numen, a nulla domitum catena, 
omnibus serum, aut radiante primo 

sole paratum, 


Heu, ciet mentis gemitum profundis, 
et lyram irrorat lacrymis; Apollo 
auream cogit eitharam cupressi 
flere sub umbra. 


FR 

Tutus a mundo tumulo quiescis; 
dira non a te removent soporem 
bella, non vitae dolor anxius, non 


ludus ínanis. 


Ultimum, vitae melius triumphis, 
est decus, consors! tibi, ros doloris; 
te quies condit tumulo, novorum 
semine florum. 





to 
(95) 


(Latínan snúin á Íslenzku): 


Til minningar 
um 


andaðan æskumann, 


Jón JÓNSSON, 


lærisvein í Reykjavíkurskóla, 
fæddan 15. desemb. 1831, dáinn 13. des. 1853. 


Það guðdómsafl, sem opt hefur verið kveð- 
ið um, sem hraðar sjer til skugganna, sem er 
öllum búið, annaðhvort seint, eða með hinum 


fyrstu geislum morgunsólarinnar: 


Æ, það vekur stunur í djúpum andans, og 
döggvar hörpuna með tárum; Apolló knýr hina 
gullnu gígju, svo hún grætur undir skugga 
sýprusviðarins. 

Þú hvílir undir leiðinu, í friði fyrir heim- 
inum; ekki bregður þú blundi, hvorki fyrir 
geigvænlegum stríðum, eða fyrir angurværri á- 
hyggju lífsins, og ekki fyrir fánýtum leiki. 


Þú sem ert sömu forlögum undirorpinn 
og vjer! betri er þinn hinnsti heiður, en sigur- 
hrós lífsins, því það er dögg harmanna; friður- 
inn felur þig undir leiði, með frækornum nýrra 


blóma. 

ILL Erfiljóð. 





Ei 
Leið á löngum 
leiðum skýja 
nótt með niðdimmu 
frá norður - hjara; 
veifði hún blæju 
um bogann háa 
silfurbylgjandi 
segulljósa. 


Hugðist nótt 

himin að tjalda 
gullnum og gljáum 
gleði-dúki — 
ljeku ljósvendir 
um loptsvalir 
hárra, hveldra 
himin- rjáfra. 


Sveif þá svipmikill 
svefnabróðir 


BS 


mr 


öl 


móður móti, 

frá moldbyggjendum — 
flutti hann í faðmi 
fölvum og mjúkum 
liðið lík 

fyrir ljettum vængjum. 


„Ljáðu mjer ljósblæju, 
„ljúfa móðir! 

„„blunda mjer að brjósti 
„„brostin augu; 

„„ljáðu mjer ljósblæju 
„„ljettra drauma, 

„sefur mjer ei lengi 
„sveinn í faðmi“. 


„„Bauð mjer hinn blíði 
„buðlungur himna 
„heilan og hraustan 
„hann að sækja, 

„og úr heims volki 
„til himins flytja; 
„„ljáðu mjer ljósblæju, 
„slíður af blundur“. 


Móðir fjekk megi 
mar-gullinn dúk — 
sveipaði hann silfri 
sveininn liðna — 


ög 


svo kveða svífa 
sálir til himins 

um hinn draumsæla 
dauða - blund. 


Lá hann á ljósum 
ljóma - bólstrum 
gullinna skýja 

á Gimlis engi — 
og blundi brá 

fyrir björtu ljósi 
alföður aleðlis 
undur-skæru. 


Liðinn ertu, Jón! 
láðbyggjendum, 
en lifandi 

fyrir ljóss-englum; 
móðir og bróðir 
munu þig gráta, 
en þú sjálfur 

að sorgum brosir. 

